text: Александра Начева ще участва на европейското първенство за мъже и жени в Берлин през август. Преди дни 16-годишната атлетка спечели титлата на континента при девойките до 20 г. с 14,18 метра.
  „Това ще бъде само опит – призна Начева. – Това състезание ще бъде за мъже и жени, аз съм още под 18 години.“
  Междувременно стана ясен и съставът на българския отбор за Балканиадата в Стара Загора в петък и събота. От него отпадна звездата ни в дамския спринт Ивет Лалова, която лекува травма. В тима обаче е олимпийската вицешампионка в скока на височина Мирела Демирева.